Kurdîstan o welatêk o ke domanê ci qet ey têna nêverdenê. Her tim çêrî vejîyenê werte û seba xeyalanê şehîdan têkoşîn kenê. Gerîlaya YJA-Starî Silave Firat qala birayê xo Şehîd Firat Kurdîstanî kerde.
Silave derheqê kesayetê birayê xo de nê çîyî vatî: ''Embaz Firat verî ke tewrê partîye bi keye de her kesî ci ra zaf hes kerdêne. Kulturê şorişgêrîye kesayetê ey de rîye ey de xo eşkera kerdêne. Tewrbîyayîşî ra ver zî o pê kedkarî û mesuldarîya xo ameyêne naskerdene.
Ez ey ra verî tewra gerîlayan bîya dima mi eşnawit ke o zî tewrê ci bîyo. Mîyanê gerîlayan de o pê taybetmendîyê xo vejîya werte û tim xeta Rayber Apoyî de embazan rê bi mîsalêk. Ma cayanê cîyayan de bîyî. Firsend nêbi ke ma yewbînan bivînê. Xora peynî de mi xebera şehadetê ey girewte. Rayêke ma pîya tewrê çalakîyêke bîyî la çalakîye hîra bîye û ma wirdî zî perêkê bînî de bîyî. Ma pîya da dişmenî ro la çalakîye ra dima ma wirdî zî agêrayî baregehê xo.
Bêguman şehadetê ey zaf tesîrê mi kerd. La herinda hîsgerîye de ez fikirîyaya ke senî eşkena armanc û xeyalanê ey bîyara ca, senî xeta Rayber Apoyî û şehîdan de bi hawayêkê raştikênî raraşîyayîşê xo dewam kena. Ez sey embazêke seba ke xeyal û armancê Şehîd Firatî bêrê ca do têkoşîn bikera.''
